
Troilus and Criseyde 
BOOK II 

Incipit Prohemium Secundi Libri. 


1 

5 


Out of these Make waives for to sayle, 

O wind, O wind, the weder ginneth clere; 

Tor in this see the boot hath swich travayle, 

Of my conning, that unnethe I it stere: 

This see clepe I the tempestous matere 

Of desespeyr that Troilus was itme: 

But now of hope the calendes biginne. 


10 


O lady myn, that called art Cleo, 

Thou be my speed fro this forth, and my muse, 

To ryme wel this book, til I have do; 

Me nedeth here noon other art to use. 

Tor-why to every lovere I me excuse, 

That of no sentement I this endyte, 

But out of Latin in my tonge it wryte. 


15 
20 


Wherfore I nil have neither thank ne blame 

Of al this werk, but prey yow mekely, 

Disblameth me if any word be lame, 

Tor as myn auctor seyde, so seye I. 

Eek though I speke of love unfelingly, 

No wondre is, for it no-thing ofnewe is; 

A blind man can nat Iuggen wel in hewis. 


25 


Ye knowe eek, that in forme of speche is chaunge 

With-inne a thousand yeer, and wordes tho 

That haddenprys, now wonder nyce and straunge 

Us thinketh hem; and yet they spake hem so, 

And spedde as wel in love as men now do; 

Eek for to winne love in sondry ages, 

In sondry londes, sondry ben usages. 

Andfor-thy if it happe in any wyse, 
30 That here be any lovere in this place 

That herkneth, as the storie wol devyse, 

How Troilus com to his lady grace, 

And thenketh, so nolde I not love purchace, 

Or wondreth on his speche or his doinge, 

35 I noot; but it is me no wonderinge; 

Tor every wight which that to Rome went, 

Halt nat o path, or alwey o manere; 

Eek in som lond were al the gamen shent, 

If that they ferde in love as men don here, 

40 As thus, in open doing or in chere, 

In visitinge, in forme, or seyde hire sawes; 

Tor-thy men seyn, ech contree hath his lawes. 

Eek scarsly been ther in this place three 

That han in love seid lyk and doon in al; 

45 Tor to thy purpos this may lyken thee, 

And thee right nought, yet al is seyd or shal; 

Eek som men grave in tree, som in stoon wal, 

As it bitit; but sin I have begonne, 

My n auctor shal Ifolwen, if I conne. 



Exclipit prohemium Secundi Libri. 

Incipit Liber Secundus. 


50 
55 


In May, that moder is ofmonthes glade, 

That fresshe floures, blewe, and whyte, and rede, 

Ben quike agayn, that winter dede made, 

And ful ofbawme isfleting every niede; 

Whan Phebus doth his briglitebemes sprede 

Right in the whyte Bole, it so bitidde 

As I shal singe, on Mayes day the thridde, 


60 


That Pandarus, for al his wyse speche, 

Telt eek his part of loves shottes kene, 

That, coude he never so wel of loving preche, 

It made his hewe a- day ful ofte grene; 

So shoop it, that hymfil that day a tene 

In love, for which in wo to bedde he wente, 

And made, er it was day, ful many a wente. 


65 
70 


The swalwe Proigne, with a sorwful lay, 

Whan morwe com, gan make hir waymentinge, 

Why she forshapen was; and ever fay 

Pandare a-bedde, half in a slomeringe, 

Til she so neigh him made hir chiteringe 

How Tereus gan forth hir suster take, 

That with the noyse of hir he gan a-wake; 


75 


And gan to calle, and dresse him up to ryse, 

Remembringe him his erand was to done 

Trom Troilus, and eek his greet empryse; 

And caste and knew in good plyt was the mone 

To doon viage, and took his weyful sone 

Un-to his neces paleys titer bi-syde; 

Now Ianus, god of entree, thou him gydel 

Whan he was come un-to his neces place, 

'Wher is my lady?' to Mr folk seyde he; 

80 And they him tolde; and he forth in gan pace, 

And fond, two othere ladyes sete and she, 

With-inne a paved parlour; and they three 

Herden a may den reden hem the geste 

Of the Sege of Thebes, why I hem teste. 

85 Quod Pandarus, 'Ma dame, god yow see, 

With al your book and al the companyeV 

'Ey, uncle myn, welcome y-wis/ quod she, 

And up she roos, and by the Iwnd in hye 

She took himfaste, and seyde, This night thrye, 

90 To goode mote it turne, of yow I metteV 

And with that word she doun on bench him sette. 

'Ye, nece, ye shalfare wel the bet, 

If god wole, al this yeer, quod Pandarus; 

'But I am sory that I have yow let 

95 To herknen of your book ye prey sen thus; 

Tor goddes love, what seith it? tel it us. 

Is it of love? O, som good ye me lereV 

'Uncle/ quod she, 'your maistresse is not here!' 

With that they gonnen laughe, and tho she seyde, 

100 'This romaunce is of Thebes, that we rede; 

And we han herd how that king Laius deyde 

Thurgh Edippus his sone, andal that dede; 

And here we stenten at these lettres rede, 

How the bisshop, as the book can telle, 

105 Amphiorax, fil thurgh the ground to helle. ' 

Quod Pandarus, 'Al this knowe I my-selve, 

And al the assege of Thebes and the care; 

Tor her-ofbeen ther maked bokes twelve: — 

But lat be this, and tel me how ye fare; 

110 Do wey your barbe, and shew your face bare; 

Do wey your book, rys up, and lat us daunce, 

And lat us don to May som observaunce.' 

'A! God forbedeV quod she. 'Be ye mad? 

Is that a widewes lyf, so god you save? 

115 By god, ye maken me right sore a-drad, 

Ye ben so wilde, it semeth as ye ravel 

It sete me wel bet ay in a cave 

To bidde, and rede on holy seyntes lyves; 

Lat may dens gon to daunce, and yonge wyves.' 

120 'As ever thryve 1/ quod this Pandarus, 

'Yet coude I telle a thing to doon you pleye/ 

'Now, uncle dere/ quod she, 'tel it us 

Forgoddes love; is than the assege aweye? 

I am of Grekes soferd that I deye/ 

125 'Nay, nay/ quod he, 'as ever mote I thryve! 

It is a thing wel bet than swiche fyve/ 

'Ye, holy god,' quod she, 'what thing is that? 

What! Bet than swiche fyve? Ey, nay, y-wis! 

For al this world ne can I reden what 

130 It sholde been; som Iape, I trowe, is this; 

And but your-selven telle us what it is, 

My wit is for to arede it alto lene; 

As help me god, I noot nat what ye meene/ 

'And I your borow, ne never shal, for me, 

135 This thing be told to yow, as mote I thryve'/ 

'And why so, uncle myn? Why so?' quod she. 

'By god/quod he, 'that wole I telle as blyve; 

For prouder wommati were titer noon on-lyve, 

And ye it wiste, in al the toun of Troy e; 

140 I iape nought, as ever have I loye!' 

Tho gan she wondren more than biforn 

A thousand fold, and doun hir eyen caste; 

For never, sith the tyme that she was born, 

To knowe thing desired she sofaste; 

145 And with a syk she seyde him at the laste, 

'Now, uncle myn, I nil yow nought displese, 

Nor axen more, that may do yow disese.' 

So after this, with many wordes glade, 

Andfreendly tales, and with ntery chere, 

150 Of this ana that they pleyde, and gunnen wade 

In many an unkouth glad and deep matere, 

As freendes doon, whan they ben met y-fere; 

Til she gan axen him how Ector ferde, 

That was the tonnes wal and Grekes yerde. 

155 'Tnl wel, I thanke it god,' quod Pandarus, 

'Save in his arm he hath a litel wounde; 

And eek his fresshe brother Troilus, 

The wyse worthy Ector the secounde, 

In whom that ever vertu list abounde, 

160 As alle trouthe and alle gentillesse, 

Wysdom, honour, fredom, and worthinesse.' 

'In goodfeith, eem,' quod she, 'that lyketh me; 

They faren wel, god save hem bothe two! 

Tor trewety I holde it greet deyntee 

165 A kinges sone in amies wel to do, 

And been of good condiciouns ther-to; 

Tor greet power and moral vertu here 

Is selde y-seye in o persone y-fere.' 

'In goodfeith, that is sooth,' quod Pandarus; 
170 'But, by my trouthe, the king hath sones tweye, 

That is to mene, Ector and Troilus, 

That certainly, though that I sholde deye, 

They been as voyde ofvyces, darlseye, 

As any men that liveth under the sonne, 

175 Hir might is wyde y-knowe, and what they conne. 

'Of Ector nedeth it nought for to telle: 

In al this world ther nis a bettre knight 

Than he, that is of worthinesse welle; 

And he wel more vertu hath than might. 

180 This knoweth many a wys and worthy wight. 

The same prys of Troilus I seye, 
God help me so, I knowe not swiche tweye.' 

'By god/ quod she, 'of Ector that is sooth; 

Of Troilus the same thing trowe I; 

285 Tor, dredelees, men tellen that he dooth 

In armes day by day so worthily, 

And bereth him here at hoom so gentilly 

To every wight, that al the pry s hath he 

Of hem that me were levest preysed be.' 

190 'Ye sey right sooth, y-wis,' quod Pandarus; 

'Tor yesterday, who-so hadde with him been, 

He might have wondred up-on Troilus; 

Tor never yet so thikke a swarm of been 

Nefleigh, as Grekesfro him gonne fleen; 

195 And thorugh the f eld, in everi wiglites ere, 

Ther nas no cry but "Troilus is therel" 

'Now here, now there, he hunted hem sofaste, 

Ther nas but Grekes blood; and Troilus, 

Now hem he hurte, and hem alle doun he caste; 

200 Ay where he wente, it was arayed thus: 

He was hir deeth, and sheld and tyffor us; 

That as that day ther dorste noon with-stonde, 

Whyl that he held his blody swerd in honde. 

'Therto he is the freendlieste man 
205 Ofgrete estat, that ever I saw my lyve; 

And wher him list, best felawshipe can 

To suche as him thinketh able for to thryve.' 

And with that word tho Pandarus, as bfyve, 

He took his leve, and seyde, 'I wolgo henne.' 

210 'Nay, blame have I, myn uncle,' quod she thenne. 

'What eyleth yow to be thus wery sone, 

And namelich ofwommen? Wot ye so? 

Nay, sitteth down; by god, I have to done 

With yow, to speke of wisdom er ye go.' 

215 And every wight that was a-boute hem tho, 

That herde that, ganfer a-wey to stonde, 

Whyl they two hadde al that hem liste in honde. 

Whan that hir tale al brought was to an ende, 

Of hire estat and of hir govemaunce, 

220 Quod Pandarus, 'Now is it tyme I wende; 

But yet, I seye, aryseth, lot us daunce, 

And cast your widwes habit to mischaunce: 

What list yow thus yourself to disfigure, 

Sith yow is tid thus fair an aventure?' 

225 'A! Wei bithought! For love of god,' quod she, 

'Shal I not witen what ye niene of this?' 

'No, this thing axeth layser,' tho quod he, 

'And eek me wolde muche greve, y-wis, 

If I it tolde, and ye it toke amis. 

230 Yet were it bet my tongefor to stille 

Than seye a sooth that were ayeins your wille. 

'Tor, nece, by the goddesse Minerve, 

And Iuppiter, that maketh the thonder ringe, 

And by the blisful Venus that I serve, 

235 Ye been the womman in this world livinge, 

With-oute paramours, to my wittinge, 

That I best love, and lothest am to greve, 

And that ye witen wel yourself, I leve.' 

'Y-wis, myn uncle,' quod she, 'grant mercy; 
240 Your freendship have Ifounden ever yit; 

I am to no man holden trewely, 

So muche as yow, and have so litel quit; 

And, with the grace of god, emforth my wit, 

As in my gilt I shal you never off ende; 

245 And if I have er this, I wol amende. 

'But, for the love of god, I yow beseche, 

As ye ben he that I love most and triste, 

Tat be to me your fremde manere speche, 

And sey to me, your nece, what yow liste:' 

250 And with that word hir uncle anoon hir kiste, 

And seyde, 'Gladly, leve nece dere, 
Tak it for good that I shal seye yow here.' 

With that she gan hir eiyen doiin to caste, 

And Pandarus to coghe gan a lyte, 

255 And seyde, 'Nece, alwey, lol To the laste, 

How-so it be that som men hem delyte 

With subtil art hir tales for to endyte, 

Yet for al that, in hir entencioun 

Hir tale is alfor som conclusioun. 

260 'And sithen thende is every tales strengthe, 

And this matere is so bihovely, 

What sholde I peynte or drawen it on lengthe 

To yow, that been my freend sofeithfully?' 

And with that word he gan right inwardly 

265 Biholden hir, and token on hir face, 

And seyde, 'On suche a mirour goode grace!' 

Than thoughte he thus: 'If I my tale endyte 

Ought hard, or make a proces any whyle, 

She shal no savour han ther-in but lyte, 

270 And trowe I wolde hir in my wil bigyle. 

Tor tendre wittes wenen albe wyle 

Ther-as they can not pleynly understonde; 

Tor -thy hir wit to serven wol Ifonde — ' 

And loked on hir in a besy wyse, 
275 And she was war that he byheld hir so, 

And seyde, 'Lord! Sofaste ye me avyse! 

Sey ye me never er now: What sey ye, no?' 

Yes, yes,' quod he, 'and bet wole erl go; 

But, by my trouthe, I thoughte now if ye 

280 Be fortunat, for now men shal it see. 

'Tor to every wight som goodly aventure 

Som tyme is shape, if he it can receyven; 

And if that he wol take of it no cure, 

Whan that it commeth, but wilfully it weyven, 

285 To, neither cas nor fortune him deceyven, 

But right his verray slouthe and wrecchednesse; 

And swich a wight is for to blame, I gesse. 

'Good aventure, O bele nece, have ye 

Ful lightly founden, and ye conne it take; 

290 And, for the love of god, and eek of me, 

Cacche it anoon, lest aventure slake. 

What sholde I lenger proces of it make? 

Yifme your hond,for in this world is noon, 

If that yow list, a wight so wel begoon. 

295 'And sith I speke of good entencioun, 

As I to yow have tola wel here-biforn, 

And love as wel your honour and renoun 

As creature in al this world y-born; 

By alle the othes that I have yow sworn, 

300 And ye be wrooth therfore, or wene I lye, 

Ne shal I never seen yow eft with ye. 

'Beth nought agast, ne quaketh nat; wher-to? 

Ne chaungeth nat for fere so your hewe; 

For hardely the werste of this is do; 

305 And though my tale as now be to yow newe, 

Yet trist alwey, ye shal mefinde trewe; 

And were it thing that me thoughte unsittinge, 

Fo yow nolde I no swiche tales bringe/ 

'Now, my good eem, for goddes love, I prey e/ 
310 Quod she, 'com of, and tel me what it is; 

For bothe I am agast what ye wol seye, 

And eek me longeth it to wite, y-wis. 

For whether it be wel or be amis, 

Say on, latme not in this fere dwelle:' 

315 'So wol I doon; now herkneth, I shal telle: 

'Now, nece myn, the kinges dere sone, 

Fhegoode, wyse, worthy, fresshe, and free, 

Which alwey for to do wel is his wone, 

Fhe noble Froilus, so loveth thee, 

320 Fhat, bot ye helpe, it wol his bane be. 

Lo, here is al, what sholde I more seye? 
Doth what yow list, to make him live or deye. 

'But if ye lete him deye, I wol sterve; 

Have her my trouthe, nece, I nil not lyen; 

325 Al sholde I with this knyfmy throte kerve — ' 

With that the teres braste out of his yen, 

And seyde, 'If that ye doon us bothe dyen, 

Thus giltelees, than have ye fis shed f aire; 

What mende ye, though that we bothe apeyre? 

330 'Alias! He which that is my lord so dere, 

That trewe man, that noble gentil knight, 

That nought desireth but your jreendly chere, 

I see him deye, ther he goth up-right, 

And hasteth him, with al hisfulle might, 

335 Tor to be slayn, if fortune wol assente; 

Alias! That god yow swich a beautee sente! 

'If it be so that ye so cruel be, 

That of his deeth yow liste nought to recche, 

That is so trewe and worthy, as ye see, 

340 No more than of a lapere or a wrecche, 

If ye be swich, your beautee may not strecche 

To make amendes of so cruel a dede; 

Avysement is good bifore the nede. 

'Wo worth the f aire gemme vertulees! 

345 K Wo worth that herbe also that dooth no bote! 

Wo worth that beautee that is routhelees! 

Wo worth that wight that tret ech under fote! 

And ye, that been of beautee crop and rote, 

Iftherwith-al in you ther be no routhe, 

350 Than is it harm ye liven, by my trouthe! 

'And also thenk wel that this is no gaude; 

Tor me were lever, thou and I and he 

Were hanged, than I sholde been his baude, 

As heyghe, as men mighte on us alle y-see: 

355 lam thyn eem, the shame were to me, 

As wel as thee, if that I sholde assente, 
Thorugh myn abet, that he thyn honour shente. 

'Now understond, for I yow nought requere, 

To bindeyow to him thorugh no beheste, 

360 But only that ye make him bettre chere 

Than ye han doon er this, and more feste, 

So that his lyf be saved, at the leste; 

This al and som, and playnly our entente; 

God help me so, I never other mente. 

365 'To, this request is not but skile, y-wis, 

Ne doute ofreson, pardee, is titer noon. 

I sette the worste that ye dredden this, 

Men w olden wondren seen him come or goon: 

Ther-ayeins answere I thus a-noon, 

370 That every wight, but he befool ofkinde, 

Wol deme it love of freendship in his minde. 

'What? Who wol deme, though he see a man 

To temple go, that he the images eteth? 

Thenk eek how wel and wyshj that he can 

375 Governe himself, that he no-thingfory eteth, 

That, wher he cometh, he prys and thank him geteth; 

And eek ther-to, he shal come here so selde, 

Whatfors were it though al the toun behelde? 

'Swich love offreendes regneth al this toun; 
380 And wrye yow in that mantel ever-mo; 

And god so wis be my savacioun, 

As I have seyd, your beste is to do so. 

But alwey, go ode nece, to stinte his wo, 

So lat your daunger sucred ben a lyte, 

385 That of his deeth ye be nought for to wyte.' 

Criseyde, which that herde him in this wyse, 

Thoughte, 'I shalfele what he meneth, y-wis/ 

'Now, eem/ quod she, 'what wolde ye devyse? 

What is your reed I sholde doon of this?' 

390 'That is wet seyd/ quod be. 'certayn, best is 

That ye him love ayeinfor his lovinge, 
As love for love is skilful guerdoninge. 

'Thenk eek, how elde wasteth every houre 

In eche ofyow a party ofbeautee; 

395 And therfore, er that age thee devoure, 

Go love, for, otde, titer wol no wight of thee. 

Lat this proverbe a lore un-to yow be; 

"To late y-war, quod Beautee, whan it paste;" 

And elde daunteth daunger at the laste. 

400 'The kinges fool is woned to cry en loude, 

Whan that him thinketh a womman bereth hir hye, 

"So longe mote ye live, and alle proude, 

Til crowes feet be growe under your ye, 

And sende yow thanne a mirour in to prye 

405 In whiche that ye may see your face a-morwe!" 

Nece, I bidde wisshe yow no more sorwe/ 

With this he stente, and caste adoun the heed, 

And she bigan to breste a-wepe anoon, 

And seyde, 'Alias, for wo! Why nere I deed? 

410 Tor of this world thefeith is al ago on! 

Alias! What sholden straunge to me doon, 

Whan he, that for my beste freend I wende, 

Ret me to love, and sholde it me defende? 

'Alias! I wolde han trusted, doutelees, 
415 That if that I, thurgh my disaventure, 

Had loved other him or Achilles, 

Ector, or any mannes creature, 

Ye nolde han had no mercy ne mesure 

On me, but alwey had me in repreve; 

420 This false world, alias! Who may it level 

'What? Is this al the loye and al thefeste? 

Is this your reed, is this my blisful cas? 

Is this the verray mede of your beheste? 

Is al this peynted proces seyd, alias! 

425 Right for thisfyn? O lady myn, Pallas! 

Thou in this dredful cas for me purvey e; 
Tor so astonied am I that I deye!' 

With that she ganful sorwfully to syke; 

'A! May it be no bet?' quod Pandarus; 

430 'By god, I shat no-more come here this wyke, 

And god to-forn, that am mistrusted thus; 

I see ful wel that ye sette lyte of us, 

Or of our deethl Alias! I woful wrecche! 

Mighte he yet live, of me is nought to recche. 

435 'O cruel god, O dispitouse Marte, 

O Furies three ofhelle, on yow I cry el 

So lat me never out of this hous departe, 

If that I mente harm or vitanye! 

But sith I see my lord mot nedes dye, 

440 And I with him, here 1 me shryve, and seye 

That wikkedly ye doon us bothe deye. 

'But sith it lyketh yow that I be deed, 

By Neptunus, that god is of the see, 

Fro this forth shal I never eten breed 

445 Til I myn owene herte blood may see; 

Tor certayn, I wole deye as sone as he —' 

And up he sterte, and on his wey he raughte, 

Til she agayn him by the lappe caughte. 



Criseyde, which that wel neigh starf for fere, 

450 So as she was the ferfulleste wight 

That mighte be, and herde eek with hir ere, 

And saw the sorwful ernest of the knight, 

And in his preyere eek saw noon unright, 

And for the harm that mighte eek fallen more, 

455 She gan to rewe and dredde hir wonder sore; 

And thoughte thus, 'Unhappes fallen thikke 

Alday for love, and in swich maner cas, 

As men ben cruel in hem-self and wikke; 

And if this man slee here himself, alias! 

460 In my presence, it wol be no solas. 

What men wolde of hit deme I can not seye; 

It nedeth me ful sleyly for to pleye.' 

And with a sorwful syk she seyde thrye, 

'A! Lord! What me is tid a sory chaunce! 

465 For ntyn estat lyth in Iupartye, 

And eek myn ernes lyflyth in balaunce; 

But nathelees, with goddes governaunce, 

I shal so doon, ntyn honour shal I kepe, 

And eek his lyf/ and stintefor to wepe. 

470 'Of harmes two, the lesse is for to chese; 

Yet have I lever maken him good chere 

In honour, than ntyn ernes lyf to lese; 

Ye seyn, ye no-thing elles me requere?' 

'No, wis,' quod he, 'mytt owene nece dere.' 

475 'Now wel,' quod she, 'and I wol doon my peyne; 

I shal ntyn herte ayeins my lust constreyne. 

'But that I nil not holden him in honde, 

Ne love a man, ne can I not, ne may 

Ayeins my wil; but elles wol Ifonde, 

480 Myn honour sauf, plese him fro day to day; 

Ther-i 



Ther-to nolde I nought ones have seyd nay, 
But that I dredde, as in my fantasy e; 
But cesse cause, ay cesseth maladye. 

'And here I make a protestacioun, 
485 That in this proces if ye depper go, 

That certaynly, for no savacioun 

Ofyow, though that ye sterve bothe two, 

Though al me world on o day be myfo, 

Ne shal I never on him han other routhe. — ' 

490 'I graunte wel/ quod Pandare, 'by my trouthe. 

'But may I truste wel ther-to/ quod he, 

'That of this thing that ye han hight me here, 

Ye wol it holden trewly un-to me?' 

'Ye, doutelees/ quod she, 'myn uncle dere.' 

495 'Ne that I shal han cause in this matere/ 

Quod he, 'to pleyne, or after yow to preche?' 

Why, no, parde; what nedeth more speche?' 

Thofillen they in othere tales glade, 

Til at the laste, 'O good eem/ quod she tho, 

500 'For love of god, which that us bothe made, 

Tel me how first ye wisten of his wo: 

Wot noon of hit but ye?' He seyde, 'No.' 

'Can he wel speke of love?' quod she, 'I preye, 

Tel me, for 1 the bet me shal purvey e.' 

505 Tho Pandarus a litelgan to smyle, 

And seyde, 'By my trouthe, I shal yow telle. 

This other day, nought gonful longe whyle, 

In-with the paleys-gardyn, by a welle, 

Gan he and I wel half a day to dwelle, 

510 Right for to speken of an ordenaunce, 

How we the Grekes myghte disavaunce. 

'Sone after that bigonne we to lepe, 

And casten with our dartes to and fro, 

Til at the laste he seyde he wolde sieve, 

515 And on the gres a-doun he leyde him tho; 

And I after gan rome to and fro 

Til that I herde, as that I welk allone, 

How he biganful wofully to grone. 

'Tho gan I stalke him softely bihinde, 
520 And sikerly, the sothefor to seyne, 

As I can clepe ayein now to my minde, 

Right thus to Love he gan him for to pleyne; 

He seyde, "Lord! Have routhe up- on my peyne, 

Al have I been rebel in myn entente; 

525 Now, MEA CULPA, lord! I me repente. 

'"O god, that at thy disposicioun 

Ledest thefyn by Iuste purvey aunce, 

Of every wight, my lowe confessioun 

Accepte ingree, and send me swich penaunce 

530 As lyketh thee, but from desesperaunce, 

That may my goost departe aweyfro thee, 

Thou be my sheld, for thy benignitee. 



Geoffrey Chaucer (c.1343 - 1400) - Troilus and Criseyde (c.1380 - 1385) - Book 2 

'"For certes, lord, so so ore hath she me wounded, 

That stod in blak, with loking ofhir yen, 

535 That to myn hertes bottne it is y -sounded, 

Thorugh which I woot that I mot nedes dyen; 

This is the worste, I dar me not bi-wryen; 

And wel the hotter been the gledes rede, 

That men hem wry en with asshen pale and dede." 

540 'With that he smoot his heed adoun anoon, 

Andgan to motre, I noot what, trewely. 

And I with that gan stille awey to goon, 

And leet ther-of as no-thing wist hadde I, 

And come ayein anoon and stood him by, 

545 And seyde, "A-wake, ye slepen al to longe; 

It semeth nat that love dooth yow longe, 

"'That slepen so that no man may yow wake. 

Who sey ever or this so did a man?" 

"Ye, freend," quod he, "do ye your hedes ake 

550 Tor love, and lat me liven as I can." 

But though that he for wo was pale and wan, 

Yet made he tho asfreshe a countenaunce 

As though he shulde have led the newe daunce. 

'This passed forth, til now, this other day, 

555 Itfel that I com ranting al allone 

Into his chaumbre, and fond how that he lay 

Up- on his bed; but man so sore grone 

Ne herde I never, and what that was his nwne, 

Ne wist I nought; for, as I was cominge, 

560 Al sodeynly he lefte his compleyninge. 

'Of which I took somwat suspecioun, 

And neer I com, and fond he wepte sore; 

And god so wis be my savacioun, 

As never of tiling hadde I no routhe more. 

565 Tor neither with engyn, ne with no lore, 

Unethes might e I fro the deeth him kepe; 

That yetfele I myn hertefor him wepe. 

'And god wot, never, sith that I was born, 

Was I so bisy no man for to preche, 

570 Ne never was to wight so depe y-sworn, 

Or he me tolde who mighte been his leche. 

But now to yow rehersen al his speche, 

Or alle his woful wordesfor to soune, 

Ne bid me not, but ye wol see me swowne. 

575 'But for to save his lyf, and elles nought, 

And to non harm of yow, thus am I driven; 

And for the love of god that us hath wrought, 

Swich chere him dooth, that he and I may liven. 

Now have I plat to yow myn herte shriven; 

580 And sin ye woot that myn entente is dene, 

Tak hede ther-offor I non yvel mene. 

'And right good thrift, I prey to god, have ye, 

That han swich oon y-caught with-oute net; 

And be ye wys, as ye ben fair to see, 

585 Wei in the ring than is the ruby set. 

Ther were never two so wel y-met, 

Whan ye ben his al hool, as he is youre: 

Ther mighty god yet graunte us see that houreV 

'Nay, ther of sp ok I not, a, ha!' quod she, 
590 'As helpe me god, ye shenden every deelV 

'O mercy, dere nece/ anoon quod he, 

'What-so I spak, I mente nought but weel, 

By Mars the god, that helmed is of steel; 

Now beth nought wrooth, my blood, my nece dere/ 

595 'Now wel/ quod she, 'foryeven be it here!' 

With this he took his leve, and hoom he wente; 

And lord, he was glad and wel bigoonl 

Criseyde aroos, no lenger she ne stente, 

But straught in-to hir closet wente anoon, 

600 And sette here doun as stille as any stoon, 

And every wordgan up and doun to winde, 

That he hadde seyd, as it com hir to minde; 

And wex somdel astonied in hir thought, 

Right for the newe cas; but whan that she 

605 Was ful avysed, thofond she right nought 

Of peril, why she oughte afered be. 

tor man may love, of possibilitee, 

A womman so, his herte may to-breste, 

And she nought love ayein, but-ifhir leste. 

610 But as she sat allone and thoughte thus, 

Thascry aroos at skarmish al with-oute, 

And men cryde in the strete, 'See, Troilus 

Hath right now put to flight the Grekes route!' 

With that gan al ftir meynee for to shoute, 

615 'A! Go we see, caste up the latis wyde; 

For thurgh this strete he moot to palays ryde; 

'For other wey is fro the yate noon 

OfDardanus, titer open is the cheyne.' 

With that com he and al his folk anoon 

620 An esy pas rydinge, in routes tweyne, 

Right as his happy day was, sooth to seyne, 

For which, men say, may nought disturbed be 

That shal bityden of necessitee. 

This Troilus sat on his baye stede, 

625 Al armed, save his heed, ful richely, 

And wounded was his hors, and gan to blede, 

On whiche he rood a pas, ful softely; 

But swych a knightly sighte, trewely, 

As was on him, was nought, witli-outen faile, 

630 To loke on Mars, tliatgod is ofbatayle. 

So lyk a man of annes and a knight 

He was to seen, fulfild of heigh prowesse; 

For bothe he hadde a body and a might 

To doon that thing, as wel as hardinesse; 

635 And eek to seen him in his gere him dresse, 

So fresh, so yong, so weldy seined he, 
It was an heven up-on him for to see. 

His helm to-hewen was in twenty places, 

That by a tissew heng, his bak bihinde, 

640 His sheld to-dasshed was with swerdes and maces, 

In which men mighte many an arwefinde 

That thirled hadde horn andnerf and rinde; 

And ay the peple cryde, 'Here cometh our Ioye, 

And, next his brother, holdere up of Troy el' 

645 Tor which he wex a litel reed for shame, 

Whan he the peple up- on him herde cry en, 

That to biholde it was a noble game, 

How sobreliche he caste doun his yen. 

Cryseyda gan al his chere aspyen, 

650 And leet so softe it in hir herte sinke, 

That to hir- self she seyde, 'Who yafme drinke?' 

Tor of hir owene thought she wex al reed, 

Remembringe hir right thus, 'To, this is he 

Which that myn uncle swereth he moot be deed, 

655 But I on him have mercy and pitee;' 

And with that thought, for pure ashamed, she 

Gan in hir heed to pulle, and that asfaste, 

Why I he and al the peple for-by paste, 

And gan to caste and rotten up and doun 
660 With-inne hir thought his excellent prowesse, 

And his estat, and also his renoun, 

His wit, his shap, and eek his gentillesse; 

But most hir favour was, for his distresse 

Was alfor hir, and thoughte it was a routhe 

665 To sleen swich oon, if that he mente trouthe. 

Now mighte som envyous langle thus, 

'This was a sodeyn love; how mighte it be 

That she so lightly lovede Troilus 

Right for thefirste sighte; ye, pardee?' 

670 Now who-so seyth so, mote he never thee! 

Tor every thing, a ginning hath it nede 
Er al be wrought, with-outen any drede. 

For I sey nought that she so sodeynly 

Yafhim hir love, out that she gan enclyne 

675 To hike him first, and I have tola yow why; 

And after that, his nianhod and his pyne 

Made love with-inne hir for to tnyne, 

Tor which, by proces and by good servyse, 

He gat hir love, and in no sodeyn wyse. 

680 And also blisful Venus, wel arayed, 

Sat in hir seventhe hous ofhevene tho, 

Disposed wel, and with aspectes payed, 

To helpen sely Troilus of his wo. 

And, sooth to seyn, she nas not alafo 

685 To Troilus in his nativitee; 

God woot that wel the soner spedde he. 

Now lat us stinte of Troilus a throwe, 

That rydeth forth, and lat us tourne faste 

Un-to Criseyde, that heng hir heedful towe, 

690 Ther-as she sat allone, and gan to caste 

Wher-on she wolde apoynte hir at the laste, 

If it so were hir eem ne wolde cesse, 

Tor Troilus, up-on hir for to presse. 

And, lord! So she gan in hir thought argue 

695 In this matere of which I have yow told, 

And what to doon best were, and what eschue, 

That plyted sheful ofte in many fold. 

Now was hir herte warm, now was it cold, 

And what she thoughte somwhat shal I wryte, 

700 As to myn auctor listethfor to endyte. 

She thoughte wel that Troilus persone 

She knew by sighte and eek his gentillesse, 

And thus she seyde, 'Al were it nought to done, 

To graunte him love, yet, for his worthinesse, 

705 It were honour, with pley and with gladnesse, 

In honestee, with swich a lord to dele, 
Tor myn estat, and also for his hele. 

'Eek, wel wot I my kinges sone is he; 

And sith he hath to see me swich delyt, 

710 If I wolde utterly his sighteflee, 

Peraunter he mighte have me in dispyt, 

Thurgh which I mighte stonde in worse plyt; 

Now were I wys, me hate to purchace, 

With-outen nede, ther I may stonde in grace? 

715 'In every thing, I woot, ther lyth mesure. 

Tor though a man forbede dronkenesse, 

He nought for-bet that every creature 

Be drinkelees for alwey, as Igesse; 

Eek sith I woot for me is his distresse, 

720 I tie oughte not for that thing him despyse, 

Sith it is so, he meneth in good wyse. 

'And eek I knowe, oflonge tyme agoon, 

His thewes goode, and that he is not nyce. 

Ne avauntour, seyth men, certein, he is noon; 

725 To wys is he to do so gret a vyce; 

Ne als I nel him never so cheryce, 

That he may make avaunt, by luste cause; 

He shal me never binde in swiche a clause. 

'Now set a cas, the hardest is, y-wis, 
730 Men mighten deme that he loveth me; 

What dishonour were it un-to me, this? 

May I him lette of that? Why nay, pardeel 

I knowe also, and alday here and see, 

Men loven wommen al this toun aboute; 

735 Be they the wers? Why, nay, with-outen doute. 

'I thenk eek how he able is for to have 

Of al this noble toun the thriftieste, 

To been his love, so she hir honour save; 

Tor out and out he is the worthieste, 

740 Save only Ector, which that is the beste. 

And yet his lyfal lyth now in my cure, 
But swich is love, and eek myn aventure. 

'Ne me to love, a wonder is it nought; 

Tor wel wot I myself, so god me spede, 

745 Al wolde I that noon wiste of this thought, 

I am oon the fayreste, out ofdrede, 

And goodliest e, whoso taketh hede; 

And so men seyn in al the toun of Troy e. 

What wonder is it though he of me have Ioye? 

750 'I am myn owene woman, wel at ese, 

I thank it god, as after myn estat; 

Right yong, and stonde unteyd in lusty lese, 

With-outen Ialousye or swich deb at; 

Shal noon housbonde seyn to me "Chekmat!" 

755 For either they ben fill of Ialousye, 



ey t 
ful, 



Or maisterfiil, or loven novelrye. 



'What shal I doon? To whatfyn live I thus? 

Shal I not loven, in cas if that me teste? 

What, par dieuxl I am nought religious! 

760 And though that I myn herte sette at reste 

Upon this knight, that is the worthieste, 

And kepe alwey myn honour and my name, 

By alle right, it may do me no shame.' 

But right as whan the sonne shyneth brighte, 

765 In March, that chaungeth ofte tyme his face, 

And that a cloud is put with wind to flighte 

Which oversprat the sonne as for a space, 

A cloudy thought gan thorugh hir soule pace, 

That overspradde hir brighte thoughtes alle, 

770 So that for fere almost she gan to f alle. 

That thought was this: 'Alias! Sin I am free, 

Sholde I now love, and putte in Iupartye 

My sikernesse, and thrallen libertee? 

Alias! How dorste I thenken thatfolye? 

775 May I nought wel in other folk aspye 

Hir dredful Ioye, hir constreynt, and hir peyne? 

Ther loveth noon, that she nath why to pleyne. 



Geoffrey Chaucer (c.1343 - 1400) - Troilus and Criseyde (c.1380 - 1385) - Book 2 

'For love is yet the moste stormy lyf, 

Right of himself, that ever was bigonne; 

780 For ever som mistrust, or nyce stryf 

Fher is in love, som cloud is over that sonne: 

Fher-to we wrecched wommen no-thing conne, 

Whan us is wo, but wepe and sitte andthinke; 

Our wreche is this, our owene wo to drinke. 

785 'Also these wikked tonges been so prest 

Fo speke us harm, eek men be so untrewe, 

that, right anoon as cessed is hir lest, 

So cesseth love, and forth to love a newe: 

But harm y-doon, is doon, who-so it rewe. 

790 For though these men for love hem first to-rende, 

Ful sharp biginning breketh ofte at ende. 

'How ofte tytne hath it y-knowen be, 

Fhe treson, that to womman hath be do? 

Fo whatfyn is swich love, I can not see, 

795 Or wher bicometh it, whan it is ago; 

Fher is no wight that woot, I trowe so, 

Wher it bycomth; lo, no wight on it sporneth; 

Fhat erst was no-thing, in-to nought it torneth. 

'How bisy, if I love, eek moste I be 

800 Fo plesen hem that tangle of love, and demen, 

And coye hem, that they sey non harm of me? 

For though titer be no cause, yet hem semen 

Al be for harm that folk hir freendes quemen; 

And who may stoppen every wikked tonge, 

805 Or soun of belles whyl that they be ronge?' 

And after that, hir thought bigan to clere, 

And seyde, 'He which that no-thing under-taketh, 

No thing tie acheveth, be him looth or dere.' 

And with an other thought hir herte quaketh; 

810 Fhan slepeth hope, and after dreed awaketh; 

Now hoot, now cold; but thus, bi-twixen tweye, 

She rist hir up, and went hir for to pleye. 

Adoun the steyre anoon-right tho she wente 

In-to the gardin, with hir neces three, 

815 And up and doun ther made many a wente, 

Flexippe, she, Tharbe, and Antigone, 

To pleyen, that it Ioye was to see; 

And othere of hir wommen, a gret route, 

Hirfolwede in the gardin al aboute. 

820 This yerd was large, and rayled alle the aleyes, 

And shadwed wel with blosmy bowes grene, 

And benched newe, and sonde d alle the weyes, 

In which she walketh arm in arm bi-twene; 

Til at the laste Antigone the shene 

825 Gan on a Troian song to singe clere, 

That it an heven was hir voys to here. — 

She seyde, 'O love, to whom I have and shal 

Ben humble subgit, trewe in myn entente, 

As I best can, to yow, lord, yeve ich al 

830 Tor ever-more, myn hertes lust to rente. 

Tor never yet thy grace no wight sente 
So blisful cause as me, my lyfto lede 
In alle Ioye and seurtee, out ofdrede. 

'Ye, blisful god, han me so wel beset 
835 In love, y-wis, that al that bereth lyf 

Imaginen ne cowde how to ben bet; 

Tor, lord, with-outen lalousye or stryf, 

I love oon which that is most ententyf 

To serven wel, unwery or unfeyned, 

840 That ever was, and leest with harm distreyned. 

'As he that is the welle of worthinesse, 

Of trouthe ground, mirour of goodliheed, 

Of wit Appollo, stoon ofsikernesse, 

Ofvertu rote, of lust findere and heed, 

845 Thurgh which is alle sorwefro me deed, 

Y-wis, I love him best, so doth he me; 
Now good thrift have he, wher-so that he be! 

'Whom sholde I thanke but yow, god of love, 

Of al this blisse, in which to bathe I ginne? 

850 And thanked be ye, lord, for that I love! 

This is the righte lyf that I am inne, 

Toflemen alle ntanere vyce and sinne: 

This doth me so to vertufor to entende, 

That day by day I in my wil amende. 

855 'And who-so seyth that for to love is vyce, 

Or thraldom, though hefele in it distresse, 

He outlier is envyous, or right nyce, 

Or is unmighty, for his shrewednesse, 

To loven;for swich maner folk, I gesse, 

860 Defamen love, as no-thing of him knowe; 

Thei speken, but they bente never his bowe. 

'What is the sonne wers, ofkinde righte, 

Though that a man, for feblesse of his yen, 

May nought endure on it to see for brignte? 

865 Or love the wers, though wrecches on it cryen? 

No wele is worth, that may no sorwe dryen. 

And for-thy, who that hath an heed ofverre, 

Pro cast of stones war him in the werre! 

'But I with al myn herte and al my might, 

870 As I have seyd, wol love, un-to my laste, 

My dere herte, and al myn owene knight, 

In which myn herte growen is sofaste, 

And his in me, that it shal ever laste. 

Al dredde I first to love him to biginne, 

875 Now woot I wel, titer is no peril inne.' 

And ofhir song right with that word she stente, 

And therwith-al, 'Now, nece,' quod Criseyde, 

'Who made this song with so good entente?' 

Antigone answerde anoon, and seyde, 

880 'Ma dame, y-wis, the goodlieste mayde 

Of greet estat in al the toun of Troy e; 
And let hir lyf in most honour and loye.' 

885 



'Forsothe, so it semeth by hir song/ 
Quod tho Criseyde, and gan ther-wtth to syke, 
And seyde, 'Lord, is there swich blisse among 
These lovers, as they conne faire endyter 
'Ye, wis/ quod freshe Antigone the whyte, 
'Tor alle the folk that han or been on lyve 
Ne conne wel the blisse of love discryve. 

890 'But wene ye that every wrecche woot 

The parfit blisse of love? Why, nay, y-wis; 

They wenen albe love, ifoon be hoot; 

Do wey, do wey, they woot no-thing of this! 

Men mosten axe at seyntes if it is 

895 Aught fair in hevene; Why? For they conne telle; 

And axen fendes, is it foul in helle.' 

Criseyde un-to that purpos nought answerde, 

But seyde, 'Y-wis, it wol be night asfaste/ 

But every word which that she of hir herde, 

900 She gan to prenten in hir herte faste; 

And ay gan love hir lassefor to agaste 
Than it dide erst, and sinken in hir herte, 
That she wex soinwhat able to converte. 

The dayes honour, and the hevenes ye, 

905 The nightesfo, al this clepe I the sonne, 

Gan westren faste, and dounward for to wrye, 

As he that hadde his dayes cours y-ronne; 

And whyte thinges wexen dinnne and donne 

Tor lak of light, and sterres for to appere, 

910 That she and al hir folk in wente y-fere. 

So whan it lyked hir to goon to reste, 

And voyded weren they that voyden oughte, 

She seyde, that to slepe wel hir Teste. 

Hir wommen sone til hir bed hir broughte. 

915 Whan al was hust, than lay she stille, and thoughte 

Of al this thing the manere and the wyse. 

Reherce it nedeth nought, for ye ben wyse. 

A nightingale, upon a cedre grene, 

Under the chambre-wal titer as she lay, 

920 Fnl loude sang ayein the mone shene, 

Parannter, in his briddes wyse, a lay 

Of love, that made hir herte fresh and gay. 

Tliat herkned she so longe in good entente, 

Til at the laste the dede sleep hir hente. 

925 And as she sleep, anoon-right tho hir tnette, 

How that an egle, fethered whyt as boon, 

Under hir brest his longe clawes sette, 

And out hir herte he rente, and that a-noon, 

And dide his herte in-to hir brest to goon, 

930 Of which she nought agroos, ne no-thing smerte, 

And forth hefleigh, with herte left for herte. 

Now lot hir sieve, and we our tales holde 

Of Troilus, that is to paleys riden, 

Tro the scartnuch, of the whiche I tolde, 

935 And in his chaumbre sit, and hath abiden 

Til two or three of his messages yeden 

Tor Pandarus, and soughten him fill faste, 

Til they himfounde and broughte him at the laste. 

This Pandarus com leping in at ones, 

940 And seiyde thus: 'Who hath ben wel y-bete 

To-day with swerdes, and with slinge- stones, 

But Troilus, that hath caught him an hete?' 

Andgan to Iape, and seyde, 'Lord, so ye swetel 

But rys, and lat us soupe and go to reste;' 

945 And he answerde him, 'Do we as thee teste/ 

With al the haste goodly that they mighte, 

They spedde hem fro the souper un-to bedde; 

And every wight out at the dore him dighte, 

And wher him liste upon his wey him spedde; 

950 But Troilus, that thoughte his herte bledde 

Tor wo, til that he herde som tydinge, 
He seyde, 'Treend, shal I now wepe or singe?' 

Quod Pandarus, 'Ly stille and lot me sieve, 

And don thyn hood, thy nedes spedde be; 

955 And chese, if thou wolt singe or daunce or lepe; 

At shorte wordes, thow shal trowe me. — 

Sire, my nece wol do wel by thee, 

And love thee best, by god and by my trouthe, 

But lak of pursuit make it in thy slouthe. 

960 'For thus f erf orth I have thy work bigonne, 

Fro day to day, til this day, by the morwe, 

Kir love of freendship have I to thee wonne, 

And also hath she leyd hirfeyth to borwe. 

Algate afoot is hameled of thy sorwe.' 

965 What sholde I lenger sermon of it holde? 

As ye han herd bif ore, al he him tolde. 

But right asfloures, thorugh the colde of night 

Y- closed, stoupen on hir stalke lowe, 

Redressen hem a-yein the sonne bright, 

970 And spreden on hir kinde cours by rowe, 

Right so gan tho his even up to throwe 

Fins Frottus, and seyde, 'O Venus dere, 

Fhy might, thy grace, y-heried be it hereV 

And to Pandare he held up bothe his hondes, 

975 And seyde, 'Lord, al thyn be that I have; 

For I am hool, al brosten been my bondes; 

A thousand Froians who so that me yave, 

Eche after other, god so wis me save, 

Ne mighte me so gtaden; lo, myn herte, 

980 It spredeth so for loye, it wol to-sterte! 

'But Lord, how shal I doon, how shal I liven? 

Whan shal I next my dere herte see? 

How shal this longe tyme a-wey be driven, 

Fil that thou be ayein at hir fro me? 

985 Fhou mayst answere, "A-byd, a-byd, but he 

Fhat hangeth by the nekke, sooth to seyne, 

In grete disese abydeth for the peyne.' 

'Al esily, now, for the love ofMarte/ 

Quod Pandarus, 'for every thing hath tyme; 

990 So longe abydtil that the night departe; 

For also siker as thow lyst here by me, 

And god toforn, I wol be there at pryme, 

And for thy werk somwhat as I shal seye, 

Or on som other wight this charge leye. 

995 'For pardee, god wot, I have ever yit 

Ben redy thee to serve, and to this night 

Have I nought fayned, but emforth my wit 

Don al thy lust, and shal with al my might. 

Do now as I shal seye, and fare a-right; 

1000 And if thou nilt, wyte al thyself thy care, 

On me is nought along thyn yvelfare. 

'I woot wel that thow wyser art than I 

A thousand fold, but if I were as thou, 

God help me so, as I wolde outrely, 

1005 Right ofmyn owene hond, wryte hir right now 

A lettre, in which I wolde hir tetten how 

Iferde amis, and hir beseche ofrouthe; 

Now help thyself, and leve it not for slouthe. 

'And I myself shal ther-with to hir goon; 

1010 And whan thou wost that I am with hir there, 

Worth thou up-on a courser right anoon, 

Ye, hardily, right in thyveste gere, 

And ryd forth by the place, as nought ne were, 

And thou shaltfinde us, if I may, sittinge 

1015 At som windowe, in-to the strete lokinge. 

'And if thee list, than may stow us saluwe, 

And up-on me make thy contenaunce; 

But, by thy lyf, be war andfaste eschuwe 

Fo tarien ought, god shilde us fro mischaunce! 

1020 Ryd forth thy wey, and hold thy governaunce; 

And we shalspeke of thee som-what, I trowe, 

Whan Fhou art goon, to do thyne eres glowel 

'Touching thy lettre, thou art wys y-nough, 

I woot thow nilt it dignehche endyte; 

1025 As make it with thise argumentes tough; 

Ne scrivenish or craftily thou it wryte; 

Beblotte it with thy teres eek a lyte; 

And if thou wryte a goodly word al softe, 

Though it be good, reherce it not to ofte. 

1030 'Tor though the beste harp our upon lyve 

Wolde on the beste souned Ioly harpe 

That ever was, with alle his fingres fyve, 

Touche ay o streng, or ay o werbul harpe, 

Were his nayles poynted never so sharpe, 

1035 It shulde maken every wight to dulle, 

To here his glee, and of his strokes f idle. 

'Ne Iompre eek no discordaunt thing y-fere, 

As thus, to usen tennes ofphisyk; 

In loves tennes, hold of thy matere 

1040 The forme alwey, and do that it be lyk; 

Tor if a peyntour wolde peynte a pyk 

With asses feet, and hede it as an ape, 

It cordeth nought; so nere it but a Iape/ 

This counseyl lyked wel to Troilus; 
1045 But, as a dreedful lover, he seyde this: — 

'Alias, my dere brother Pandarus, 

I am ashamed for to wryte, y-wis, 

Lest ofmyn innocence I seyde a-mis, 

Or that she nolde it for despyt receyve; 

1050 Thanne were I deed, ther mighte it no-thing weyve. ' 

To that Pandare answer de, 'If thee lest, 

Do that I seye, and lat me therwith goon; 

Tor by that lord that formed est and west, 

I hope of it to bringe answere anoon 

1055 Right of Mr hond, and if that thou nilt noon, 

Lat be; and sory mote he been his lyve, 
Ayeins thy lust that helpeth thee to thryve.' 

Quod Troilus, 'Depardieux, I assente; 

Sin that thee list, I will aryse and wryte; 

1060 And blisful god preye ich, with good entente, 

The vyage, and the lettre I shal endyte, 

So spede it; and thou, Minerva, the whyte, 

Yifthou me wit my lettre to devyse:' 

And sette him doun, and wroot right in this wyse. — 

1065 Tirst he gan hir his righte lady calle, 

His hertes lyf, his lust, his sorwes leche, 

His blisse, and eek these othere tertnes alle, 

That in swich cas these loveres alle seche; 

And inful humble wyse, as in his speche, 

1070 He gan him recomaunde un-to hir grace; 

To telle al how, it axeth muchel space. 

And after this,ful lowly he hir pray de 

To be nought wrooth, though he, of his f of ye, 

So hardy was to hir to wryte, and seyde, 

1075 That love it made, or elles moste he dye, 

And pitously gan mercy for to crye; 

And after that he seyde, and ley ful loude, 

Himself was litel worth, and lesse he coude; 

And that she sholde han his conning excused, 
1080 That litel was, and eek he dredde hir so, 

And his unworthinesse he ay acused; 

And after that, than gan he telle his woo; 

But that was endeles, with-outen ho; 

And seyde, he wolde in trouthe alwey him holde; — 

1085 And radde it over, and gan the lettre folde. 

And with his salte teres gan he bathe 

The ruby in his signet, and it sette 

Upon the wex deliverliche and rathe; 

Ther-with a thousand tymes, er he lette, 

1090 He kiste tho the lettre that he shette, 

And seyde, 'Lettre, a blisful destenee 
Thee shapen is, my lady shal thee see.' 

This Pandare took the lettre, and that by tyme 

A-morwe, and to his neces paleys sterte, 

1095 Andfaste he swoor, that it was passed pryme, 

And gan to lape, and seyde, 'Y-wis, tnyn herte, 

So fresh it is, al-though it sore smerte, 

I may not slepe never a Mayes morwe; 

I have a Ioly wo, a lusty sorwe.' 

1100 Criseyde, whan that she hir uncle herde, 

With dreedful herte, and desirous to here 

The cause of his cominge, thus answerde: 

'Now by your feyth, tnyn uncle/ quod she, 'dere, 

What tnaner windes gydeth yow now here? 

1105 Tel us your Ioly wo and your penaunce, 

How ferforth be ye put in loves daunce.' 

'By god/ quod he, 'I hoppe alwey bihindeV 

And she to-laugh, it thoughte hir herte breste. 

Quod Pandarus, 'Toke alwey that yefinde 

1110 Game in tnyn hood, but herkneth, if yow teste; 

Titer is right now come in-to toune a geste, 

A Greek espye, and telleth newe thinges, 

Tor which 1 come to telle yow tydinges. 

'Into the gar din go we, and we shal here, 

1115 Al prevely, of this a long sermoun.' 

With that they wenten arm in arm y-fere 

In-to the gar din from the chaumbre doun. 

And whan that he sofer was that the soun 

Of that he speke, no man here mighte, 

1120 He seyde hir thus, and out the lettre plighte, 

'To, he that is al hoolly youres free 

Him recomaundeth lowly to your grace, 

And sent to you this lettre here by me; 

Avyseth you on it, whan ye han space, 

1125 And ofsom goodly answere yow purchace; 

Or, lielpe me god, so pleynly for to seyne, 

He may not longe liven for his peyne.' 

Ful dredfully tho gati she stotide stille, 

And took it nought, but al hir humble chere 

1130 Ganfor to chaunge, and seyde, 'Scrit ne bille, 

For love of god, that toucheth swich niatere, 

Ne bring me noon; and also, uncle dere, 

Fo mxjn estat have more reward, I preye, 

Fhan to his lust; what sholde I more seye? 

1135 'And loketh now if this be resonable, 

And letteth nought, for favour nefor slouthe, 

Fo seyn a sooth; now were it covenable 

Fo myn estat, by god, and by your trouthe, 

Fo taken it, or to han of him routhe, 

1140 In harming ofmy-self or in repreve? 

Ber it a-yein,for him that ye on level' 

Fhis Pandarusgan on hir for to stare, 

And seyde, 'Now is this the grettest wonder 

That ever I seyl Fat be this nycefare! 

1145 Fo deethe mote I smiten be with thonder, 

If, for the citee which that stondeth yonder, 

Wolde I a lettre un-to yow bringe or take 

Fo harm of yow; what list yow thus it make? 

'But thus yefaren, wel neigh alle and some, 
1150 Fhat he that most desireth yow to serve, 

Of him ye recche leest wher he bicome, 

And whether that he live or elles sterve. 

But for al that that ever I may deserve, 

Refuse it nought,' quod he, and hente hirfaste, 

1155 And in hirbosom the lettre doun he thraste, 

And seyde hire, 'Now cast it awey anoon, 

Fhat folk may seen and gauren on us tweye.' 

Quod she, 'I can abyde til they be goon,' 

And gan to sniyle, and seyde hym, 'Eem, I preye, 

1160 Swich answere as yow list, yourself purvey e, 

For trewely I nil no lettre wryte.' 
'No? than wol I,' quod he, 'so ye endyte.' 

Therwith she lough, and seyde, 'Go we dyne/ 

And he gan at himself to iapefaste, 

1165 And seyde, 'Nece, I have so greet a pyne 

Tor love, that every other day Ifaste' — 

And gan his beste Iapes forth to caste; 

And made hir so to laughe at hisfolye, 

That she for laughter wendefor to dye. 

1170 And whan that she was comen in-to halle, 

'Now, eem/ quod she, 'we wolgo dine anoon;' 

And gan some of hir women to hir calle, 

And streyght in-to hir chaumbre gan she goon; 

But of hir besinesses, this was oon 

1175 A-monges othere thinges, out ofdrede, 

Ful prively this lettrefor to rede; 

Avysed word by word in every lyne, 

And fond no lak, she thoughte he coude good; 

And up it putte, and went hir in to dyne. 

1180 But Pandarus, that in a study stood, 

the 



Er he was war, she took him by the hood, 
And seyde, 'Ye were caught er that ye wiste;' 
'I vouche sauf,' quod he. 'do what yow liste.' 



Tho wesshen they, and sette hem doun and ete; 

1185 And after noon ful sleyly Pandarus 

Gan drawe him to the window next the strete, 

And seyde, 'Nece, who hath arayed thus 

The yonder hous, that stant afor-yeyn us?' 

'Which hous?' quod she, and gan for to biholde, 

1190 And knew it wel, and whos it was him tolde, 

And fillen forth in speche of thinges smale, 

And set en in the window bothe tweye. 

Whan Pandarus saw tmne un-to his tale, 

And saw wel that hir folk were alle aweye, 

1195 'Now, nece myn, tel on/ quod he; 'I seye, 

How liketh yow the lettre that ye woot? 

Can he ther-onl Tor, by my trouthe, I noot/ 

Therwith al rosy hewed tho wex she, 

Andgan to humme, and seyde, 'So I trowe.' 

1200 'Aquyte him wel, for goddes love/ quod he; 

'Myself to medes wol the lettre sowe.' 

And held his hondes up, and sat on knowe, 

'Now, goode nece, be it never so lyte, 

Yifme the labour, it to sowe and plyte/ 

1205 'Ye, for I can so wryte/ quod she tho; 

'And eek tnoot what I sttolde to him seye/ 

'Nay, nece/ quod Pandare, 'sey nat so; 

Yet at the teste thanketh him, I preye, 

Of his good wil, and doth him not to deye. 

1210 Now for the love of me, my nece dere, 

I Refuseth not at this tyme my prey ere/ 

'Depar-dieux/ quod she, 'God leve al be wel! 

God help me so, this is thefirste lettre 

That ever I wroot, ye, al or any del/ 

1215 And in-to a closet, for to avyse hir bettre, 

She wente allone, andgan hir herte unfettre 

Out of dis day nes prison but a lyte; 

And sette hir doun, and gan a lettre wryte, 

Of which to telle in short is myn entente 

1220 Theffect, as fer as I can understonde: — 

She thonked him of al that he wel mente 

Towardes hir, but holden him in honde 

She nolde nought, ne make hir-selven bonde 

In love, but as his suster, him to plese, 

1225 She woldefayn to doon his herte an ese. 

She shette it, and to Pandarus in gan goon, 

There as he sat and loked in-to the strete, 

And doun she sette hir by him on a stoon 

Oflaspre, up-on a quisshin gold y-bete, 

1230 And seyde, 'As wisly helpe me god the grete, 

I never dide a thing witli more peyne 
Than wryte this, to which ye me constreyne;' 

And took it hint: He thonked hir and seyde, 

'God woot, of thing ful ofte looth bigonne 

1235 Cometh ende good; and nece myn, Criseyde, 

That ye to him of hard now ben y-wonne 

Oiighte he be glad, by god and yonder sonnel 

tor-why men seyth, "Impressiounes lighte 

Ful lightly been ay redy to the flighte.' 

1240 'But ye han pleyed tyraunt neigh to longe, 

And hard was it your hertefor to grave; 

Now stint, that ye no longer on it honge, 

Al woldeye the forme of daunger save. 

But hasteth yow to doon him Ioye have; 

1245 For trusteth wet, to longe y-doon hardnesse 

Causeth despytful often, for destresse.' 

And right as they declamed this matere, 

Lo, Troilus, right at the stretes ende, 

Com ryding with his tenthe some y-fere, 

1250 Al softely, and thiderward gan bende 

Ther-as they sete, as was his way to wende 

To paleys-ward; and Pandare him aspyde, 

And seyde, Nece, y-see who cometh here rydel 

'O flee not in, he seeth us, I suppose; 

1255 Lest he may thinke that ye him eschuwe.' 

'Nay, nay/ quod she, and wex as reed as rose. 

With that he gan hir humbly to saluwe 

With dreedful chere, and oft his hewes muwe; 

And up his look debonairly he caste, 

1260 And bekked on Pandare, and forth he paste. 

God woot if he sat on his hors a-right, 

Or goodly was beseyn, that ilke day! 

God woot wher he was lyk a manly knight! 

What sholde I drecche, or telle of his aray? 

1265 Criseyde, which that alle these thinges say, 

To telle in short, hir lyked al y-fere, 
His persone, his aray, his look, his chere, 

His goodly manere, and his gentillesse, 

So wel, that never, sith that she was born, 

1270 Ne hadde she swich routhe of his distresse; 

And how-so she hath hard hen her-biforn, 

To god hope I, she hath now caught a thorn, 

She shal not pulle it out this nexte wyke; 

God sende mo swich thornes on to pykel 

1275 Pandare, which that stood hirfaste by, 

Felte iren hoot, and he bigan to sniyte, 

And seyde, 'Nece, I pray yow hertely, 

Tel me that I shal axen yow a lyte: 

A womman, that were of his deeth to wyte, 

1280 With-outen his gilt, but for hir lakked routhe, 

Were it wel doon?' Quod she, 'Nay, by my trouthel' 

'God help me so,' quod he, 'ye sey me sooth. 

Yefelen wel yourself that I not lye; 

To, yond he ritV Quod she, 'Ye, so he dooilil' 

1285 'Wel/ quod Pandare, 'as I have told yow thrye, 

Tat be youre nyce shame and youre folye, 

And spek with him in esing of his herte; 

Tat nycetee not do yow bothe smerte/ 

But ther-on was to heven and to done; 

1290 Considered al thing, it may not be; 

And why ,J 'or shame; and it were eek to sone 

To graunten him so greet a libertee. 

'Tor playnly hir entente/ as seyde she, 

'Was for to love him unwist, if she mighte, 

1295 And guerdon him with no-thing but with sighte. ' 

But Pandarus thoughte, 'It shal not be so, 

If that I may; this nyce opinioun 

Shal not be holden fully yeres two.' 

What sholde I make of this a long sermoun? 

1300 He moste assente on that conclusioun, 

As for the tyme; and whan that it was eve, 

And al was wel, he roos and took his leve. 

And on his wey fill faste homward he spedde, 

And right for loye hefelte his herte daunce; 

1305 And Troilus he fond alone a-bedde, 

That lay as dooth these loveres, in a traunce, 

Bitwixen hope and derk desesperaunce. 

But Pandarus, right at his in-cominge, 

He song, as who seyth, 'Lo! Sumwhat I bringe/ 

1310 And seyde, 'Who is in his bed so sone 

Y-buried thus?' 'It am I,freend/ quod he. 

'Who, Troilus? Nay, helpe me so the mone/ 

Quod Pandarus, 'Thou shalt aryse and see 

A chartne that was sent right now to thee, 

1315 The which can helen thee ofthyn accesse, 

If thou do forth- with al thy besinesse.' 

'Ye, through the might of god!' quod Troilus. 

And Pandarus gan him the lettre take, 

And seyde, 'Pardee, god hath holpen us; 

1320 Have here a light, and loke on al this Make.' 

But ofte gan the herte glade and quake 

Of Troilus, why I that he gan it rede, 

So as the wordes yave him hope or drede. 

But fynally, he took alfor the beste 

1325 That she him wroot, for somwhat he biheld 

On which, him thoughte, he mighte his herte reste, 

Al covered she the wordes under sheld. 

Thus to the more worthy part he held, 

That, what for hope and Pandarus biheste, 

1330 His grete wo for-yede he at the leste. 

But as we may alday our-selven see, 

Through more wode or col, the more fur; 

Right so encrees hope, of what it be, 

Therwithful ofte encreseth eek desyr; 

1335 Or, as an ook cometh of a litel spyr, 

So through this lettre, which that she him sente, 

Encresen gan desyr, of which he brente. 

Wherfore I seye alwey, that day and night 

This Troilus gan to desiren more 

1340 Than he dide erst, thurgh hope, and dide his might 

To pressen on, as by Pandarus lore, 

And wryten to hir of his sorwes sore 

Tro day to day; he leet it not refreyde, 

That by Pandare he wroot somwhat or seyde; 

1345 And dide also his othere observaunces 

That to a lovere longeth in this cas; 

And, after that these dees turnede on chaunces, 

So was he outlier glad or seyde 'Alias!' 

And held after his gestes ay his pas; 

1350 And aftir swiche answeres as he hadde, 

So were his dayes sory outlier gladde. 

But to Pandare alwey was his recours, 

And pitously gan ay til him to pleyne, 

And him bisoughte of rede and som socours; 

1355 And Pandarus, that sey his wode peyne, 

Wex wel neigh deed for routhe, sooth to seyne, 

And bisily with al his herte caste 

Som of his wo to sleen, and that asfaste; 

And seyde, 'Lord, and freend, and brother dere, 
1360 God woot that thy disese dooth me wo. 

But woltow stinten al this woful chere, 

And, by my trouthe, or it be dayes two, 

And god to-forn, yet shal I shape it so, 

That thou shalt come in-to a certayn place, 

1365 Ther-as thou mayst thyself hir preye of grace. 

'And certainly, I noot if thou it wost, 

But tho that been expert in love it seye, 

It is oon of the thinges that furthereth most, 

A man to have a leyserfor to preye, 

1370 And siker place his wo for to biwreye; 

Tor in good herte it moot som routhe impresse, 

To here and see the giltles in distresse. 

'Paraunter thenkestow: though it be so 

That kinde wolde dooti hir to biginne 

1375 To han a matter routhe up-on my wo, 

Seyth Daunger, "Nay, thou shalt me never winne; 

So reuleth hir hir hertes goost with-inne, 

That, though she bende, yet she stant on rote; 

What in effect is this un-to my bote?" 

1380 'Thenk here-ayeins, whan that the sturdy ook, 

On which men hakketh ofte,for the nones, 

Receyved hath the happy falling strook, 

The grete sweigh doth it come at at ones, 

As doon these rokkes or these milne-stones. 

1385 Tor swifter cours cometh thing that is ofwighte, 

Whan it descendeth, than don thinges lighte. 

'And reed that boweth dounfor every blast, 

Tul lightly, cesse wind, it wol aryse; 

But so nil not an ook whan it is cast; 

1390 It nedeth me nought thee longe toforbyse. 

Men shal retoysen of a greet empryse 

Acheved wel, and stant with-outen doute, 

Al han men been the lenger ther-aboute. 

'But, Troilus, yet tel me, if thee lest, 

1395 A thing now which that I shataxen thee; 

Which is thy brother that thou lovest best 

As in thy verray hertes privetee?' 

'Y-wis, my brother Deiphebus/ quod he. 

'Now/ quod Pandare, 'er houres twyes twelve, 

1400 He shal thee ese, unwist of it him-selve. 

'Now lat me allone, and werken as I may/ 

Quod he; and to Deiphebus wente he tho 

Which hadde his lord and grete freend ben ay; 

Save Troilus, no man he lovede so. 

1405 To telle in short, with-outen wordes mo, 

Quod Pandarus, 'I pray yow that ye be 
Treend to a cause which that toucheth me.' 



Geoffrey Chaucer (c.1343 - 1400) - Troilus and Criseyde (c.1380 - 1385) - Book 2 



'Yis, pardee/ quod Deiphebus, 'wel thow wost, 

In al that ever I may, and god to-fore, 

1410 Al nere it but for man I love most, 

My brother Troilus; but sey wherfore 

It is; for sith that day thatl was bore, 

I nas, tie never-mo to been I thinke, 

Ayeins a thing that mighte thee for-thinke/ 

1415 Pandare gan him thonke, and to him seyde, 

'Lo, sire, I have a lady in this toun, 

That is my nece, and called is Criseyde, 

Which some men wolden doon oppressioun, 

And wrongfully have hir possessioun: 

1420 Wherfor I of your lordship yow biseche 

To been ourfreend, with- out e more speche.' 

Deiphebus him answerde, 'O, is not this, 

That tliow spekest of to me thus straungely, 

Criseyda, my freend?' He seyde, ^is/ 

1425 'Than nedeth/ quod Deiphebus, 'hardely, 

Na-more to speke,for trusteth wel, that I 

Wol be hir champioun with spore and yerde; 

I roughte nought though alle hirfoos it herde. 

'But tel me how, thou that woost al this matere, 
1430 How I might best avaylen? Now lat see/ 

Quod Pandarus; 'If ye, my lord so dere, 

Wolden as now don this honour to me, 

To prey en hir to-morwe, lo, that she 

Come un-to yow hir pleyntes to devyse, 

1435 Hir adversaries wolde of it agryse. 

'And if I more dorste preye as now, 

And chargen yow to have so greet travayle, 

To han som of your bretheren here with yow, 

That mighten to hir cause bet avayle, 

1440 Than, woot I wel, she mighte never fayle 

Tor to be holpen, what at your instaunce, 

What with hir other e freendes governaunce.' 

Deiphebus, which that comen was, ofkinde, 

To al honour and bountee to consente, 

1445 Answerde, 'It shal be doon; and I canfinde 

Yet gretter help to this in myn entente. 

What wolt thow seyn, if I for Eleyne sente 

To speke of this? I trowe it be the beste; 

For she may leden Paris as hir leste. 

1450 'Of Ector, which that is my lord, my brother, 

It nedeth nought to preye himfreend to be; 

For I have herd him, o tyme and eek other, 

Speke of Criseyde swich honour, that he 

May seyn no bet, swich hap to him hath she. 

1455 It nedeth nought his helpesfor to crave; 

He shal be swich, right as we wole him have. 

'Spek thou thyself also to Troilus 

On my bihalve, and pray him with us dyne.' 

'Sire, al this shal be doon,' quod Pandarus; 

1460 And took his leve, and never gan tofyne, 

But to his neces hous, as streyt as lyne, 

He com; and fond hir fro the mete aryse; 

And sette him doun, and spak right in this wyse. 

He seyde, 'O veray god, so have I ronnel 

1465 Lo, nece myn, see ye nought how I swete? 

I noot whether ye the more thank me conne. 

Be ye nought war how thatfals Poliphete 

Is now aboute eft-sones for to plete, 

And bringe on yow advocacyes newel' 

1470 'I? No,' quod she, and chaunged al hir hewe. 

'What is he more aboute, me to drecche 

And doon me wrong? What shal I do, alias? 

Yet of himself no-thing ne wolde I recche, 

Nere it for Antenor and Eneas, 

1475 That been his freendes in swich maner cas; 

But, for the love of god, myn uncle dere, 
Nofors of that; tat him have al y-fere; 

'With-outen that I have ynoughfor us.' 

'Nay/ quod Pandare, 'it shal no-thing be so. 

1480 For I have been right now at Deiphebus, 

And Ector, and myne othere lordes mo, 

And shortly maked eche of hem hisfo; 

That, by my thrift, he shal it never winne 

For ought he can, whan that so he biginne.' 

1485 And as they casten what was best to done, 

Deiphebus, of his owene curtasye, 

Com hir to prey e, in his propre per s one, 

To holde him on the nwrwe companye 

At diner, which she nolde not denye, 

1490 But goodly gan to his prey ere obeye. 

He thonked hir, and wente up- on his weye. 

Whanne this was doon, this Pandare up a-noon, 

To telle in short, and forth gan for to wende 

To Troilus, as stule as any stoon; 

1495 And al this thing he tolde him, word and ende; 

And how that he Deiphebus gan to blende; 

And seyde him, 'Now is tyme, if that thou conne, 

To bere thee wel to-morwe, and al is wonne. 

'Now spek, now prey, now pitously compleyne; 

1500 Lat not for nyce shame, or drede, or slouthe; 

Som-tyme a man mot telle his owene peyne; 

Bileve it, and she shal han on thee routhe; 

Thou shalt be saved by thy fey th, in trouthe. 

But wel wot I, thou art now in a drede; 

1505 And what it is, I leye, I can arede. 

'Thow thinkest now, "How sholde I doon al this? 

For by my cheres mosten folk aspye, 

That for hir love is that I fare a-mis; 

Yet hadae I lever unwistfor sorwe dye." 

1510 Now thenk not so, for thou dost greet folye. 

For I right now have founden o manere 
Of sleighte, for to cover en al thy chere. 

'Thow shaltgon over night, and that as blyve, 

Un-to Deiphebus nous, as thee to pleye, 

1515 Thy maladye a-wey the bet to dryve, 

Tor-why thou semest syk, sothfor to seye. 

Sone after that, doun in thy bed thee leye, 

And sey, thow mayst no lenger up endure, 

And ly right there, and byde tliyn aventure. 

1520 'Sey that thy fever is wont thee for to take 

The same tyine, and lasten til a-morwe; 

And lat see now how wel thou canst it make, 

Tor, par-dee, syk is he that is in sorwe. 

Go now, farwel! And, Venus here to borwe, 

1525 I hope, and thou this purpos holde ferine, 

Thy grace she shal fully ther conferine.' 

Quod Troilus, 'Y-wis, thou nedelees 

Conseylest me, that sykliche I mefeyne, 

Tor I am syk in ernest, doutelees, 

1530 So that wel neigh I stervefor the peyne/ 

QuodPandarus, 'Thou shalt the bettre pleyne, 

And hast the lasse need to countrefete; 

Tor him men demen hoot that men seen swete. 

'To, holde thee at thy triste cloos, and I 
1535 Shal wel the deer un-to thy bowe dryve.' 

Therwith he took his leve al softely, 

And Troilus to paleys wente blyve. 

So glad ne was he never in al his lyve; 

And to Pandarus reedgan al assente, 

1540 And to Deiphebus hous at night he wente. 

What nedeth yow to tellen al the chere 

That Deiphebus un-to his brother made, 

Or his accesse, or his siklych nianere, 

How men gan him with clothes for to lade, 

1545 Wlian he was leyd, and how men wolde him glade? 

But alfor nought; he held forth ay the wyse 

That ye han herd Pandare er this devyse. 

But certeyn is, er Troilus him leyde, 

Deiphebus had him prayed, over night, 

1550 To been afreend and helping to Criseyde. 

God woot, that he it grauntede anon-right, 

To been hir fulle freend with al his might. 

But swich a nede was to prey e him thenne, 

As for to bidde a woodman for to renne. 

1555 The morwen com, and neighen gan the tyme 

Ofmeel-tyd, that the f aire queue Eleyne 

Shoop hir to been, an houre after the pryme, 

With Deiphebus, to whom she nolde feyne; 

But as his suster, hoomly, sooth to seyne, 

1560 She com to diner in hir playn entente. 

But god and Pandare wiste al what this mente. 

Com eek Criseyde, al innocent of this, 

Antigone, hir sister Tarbe also; 

But flee we now prolixitee best is, 

1565 Tor love of god, and lat us faste go 

Right to the effect, with-oute tales mo, 

Why al this folk assembled in this place; 

And lat us of hir saluinges pace. 

Gret honour dide hem Deiphebus, certeyn, 
1570 Andfedde hem wel with al that mighte lyke. 

But ever-more, 'AllasV was his refreyn, 

'My goode brother Troilus, the syke, 

Lyth yet"— and therwith-al he gan to syke; 

And after that, he peyned him to glade 

1575 Hem as he mighte, and chere good he made. 

Compleyned eek Eleyne of his syknesse 

So feithfully, thatpitee was to here, 

And every wight gan waxen for accesse 

A leche anoon, and seyde, 'In this manere 

1580 Men curenfolk; this charme I wol yow lere.' 

But ther sat oon, al list hir nought to teche, 

That thoughte, best coude I yet been his leche. 

After cotnpleynt, him gonnen they to preyse, 

Asjfolk don yet, whan som wight hath bigonne 

1585 To preyse a man, and up with prys him reyse 

A thousand fold yet hyer than the sonne: — 

'He is, he can, that f ewe lordes conne.' 

And Pandarus, of that they wolde afferme, 

He not for-gat hir prey sing to conferme. 

1590 Herde al this thing Criseyde wel y-nough, 

And every word gan for to notify e; 

lor which with sobre chere hir herte lough; 

For who is that ne wolde hir glorify e, 

To mowen swich a knight don live or dye? 

1595 But al passe I, lest ye to longe dwelle; 

For for ofyn is al that ever I telle. 

The tyme com, fro diner for to ryse, 

And, as hem oughte, arisen every cho on, 

Andgonne a while of this and that devyse. 

1600 But Pandarus brak al this speche anoon, 

And seyde to Deiphebus, 'Wole ye goon, 

Ifyoure wille be, as I yow prey de, 

To speke here of the nedes of Criseyde?' 

Eleyne, which that by the hond hir held, 
1605 Took first the tale, and seyde, 'Go we blyve;' 

And goodly on Criseyde she biheld, 

And seyde, 'loves lat him never thryve, 

That dooth yow harm, and bringe him sone oflyvel 

And yeve me sorwe, but he shal it rewe, 

1610 If that I may, and allefolk be trewe.' 

'Tel thou thy neces cas,' quod Deiphebus 

To Pandarus, 'for thou canst best it telle/ — 

'My lordes and my ladyes, it stant thus; 

What sholde I lenger,' quod he, 'do yow dwelle?' 

1615 He rong hem out a proces lyk a belle, 

Up-on hirfo, that highte Poliphete, 
So heynous, that men miglite on it spete. 

Answer de of this ech worse of hem than other, 

And Poliphete they gonnen thus to warien, 

1620 'An-honged he swich oon, were he my brother; 

And so he shal,for it ne may not varien.' 

What sholde I lenger in this tale tarien? 

Pleynly, alle at ones, they hir highten 

To been hir helpe in al that ever they mighten. 

1625 Spak than Eleyne, and seyde, 'Vandarus, 

Woot ought my lord, my brother, this matere, 

I mene, Ector? Or woot it Troilus?' 

He seyde, 'Ye, but wole ye now me here? 

Me thinketh this, situ Troilus is here, 

1630 It were good, if that ye wolde assente, 

She tolde hir-selfhim al this, er she wente. 

'Tor he wole have the more hir grief at herte, 

By cause, lo, that she a lady is; 

And, by your leve, I wol but right in sterte, 

1635 And do yow wite, and that anoon, y-wis, 

If that he sieve, or wole ought here of this.' 

And in he lepte, and seyde him in Ids ere, 

'God have thy soule, y -brought have I thy bereV 

To smylen of this gan tho Troilus, 

1640 And Vandarus, with-oute rekeninge, 

Out wente anoon to Eleyne and Deiphebus, 

And seyde hem, 'So there be no tarvinge, 

Ne more pres, he wol wel that ye bringe 

Criseyda, my lady, that is here; 

1645 And as he may enduren, he wole here. 

'But wel ye woot, the chaumbre is but lyte, 

And fewe folk may lightly make it warm; 

Now loketh ye, (fori wol have no wyte, 

To bringe in prees that mighte doon him harm 

1650 Or him disesen, for my bettre arm), 

Wher it be bet she byde til eft-sones; 
Now loketh ye, that knowen what to doon is. 

'I sey for me, best is, as I can knowe, 

That no wight in ne wente but ye tweye, 

1655 But it were I, for I can, in a throwe, 

Reherce hir cas unlyk that she can seye; 

And after this, she may him ones preye 

To ben good lord, in short, and take hir leve; 

This may not muchel of his ese him reve. 

1660 'And eek,for she is straunge, he wolforbere 

His ese, which that him thar nought for yow; 

Eek other thing that toucheth not to here, 

He wol me telle, I woot it wel right now, 

That secret is, and for the tonnes prow/ 

1665 And they, that no-thing knewe of his entente, 

With-oute more, to Troilus in they wente. 

Eleyne, in al hir goodly softe wyse, 

Gan him saluwe, and womanly to pleye, 

And seyde, 'Ywis, ye moste alweyes arysel 

1670 Nowfayre brother, beth al hoot, I preye!' 

And gan hir arm right over his sholder leye, 

And him with al hir wit to recomforte; 

As she best coude, she gan him to disporte. 

So after this quod she, 'We yow biseke, 

1675 My dere brother, Deiphebus and I, 

Tor love of god, and so doth Pandare eke, 

To been good lord and freend, right hertely, 

Un-to Criseyde, which that certeinly 

Receyveth wrong, as woot wel here Pandare, 

1680 That can hir cas wel bet than I declare/ 

This Pandarus gan newe his tunge affyle, 

And al hir cas reherce, and that anoon; 

Whan it was seyd, sone after, in a whyle, 

Quod Troilus, 'As sone as I may goon, 

1685 I wol right fayn with al my might ben oon, 

Have god my trouthe, hir cause to sustene/ 

'Good tlirift have ye,' quod Eleyne the queue. 

Quod Pandarus, 'And it your wille be 

That she may take hir leve, er that she go?' 

1690 'O, elles god for-bede/ tho quod he, 

'If that she vouche sauffor to do so.' 

And with that word quod Troilus, 'Ye two, 

Deiphebus, and my suster leef and dere, 

To yow have I to speke of o matere, 

1695 'To been avysed by your reed the bettre': — 

And fond, as hap was, at his beddes heed, 

The copie of a tretis and a lettre, 

That Ector hadde him sent to axen reed, 

Ifswich a man was worthy to ben deed, 

1 700 Woot I nought who; but in a grisly wyse 

He preyede hem anoon on it avyse. 

Deiphebus gan this lettre to unfolde 

In ernest greet; so did Eleyne the queue; 

And rominge outward, fast it gan biholde, 

1705 Downward a steyre, in-to an herber grene. 

This ilke thing they redden hem bi-twene; 

And largely, the mountaunce of an houre, 

Thei gonne on it to reden and to poure. 

Now lat hem rede, and turne we anoon 

1710 To Pandarus, that gan fid faste prye 

That al was wel, and out he gan to goon 

In-to thegrete chambre, and that in hye, 

And seyde, 'God save al this company el 

Com, nece myn; my lady queue Eleyne 

1715 Abydeth yow, and eek my lordes tweyne. 

'Rys, take with yow your nece Antigone, 

Or whom yow list, or nofors, hardily; 

The lesse prees, the bet; com forth with me, 

And loke that ye thonke humblely 

1720 Hem alle three, and, whan ye may goodly 

Your tyme y-see, taketh of hem your leve, 

Lest we to longe his restes him bireve.' 

Al innocent ofPandarus entente, 

Quod tho Criseyde, 'Go we, uncle dere'; 

1725 And arm in arm inward with him she wente, 

Avysed wel hir wordes and hir chere; 

And Pandarus, in ernestful manere, 

Seyde, 'Alle folk, for goddes love, I prey e, 

Stinteth right here, and softely yow pleye. 

1730 'Aviseth yow what folk ben here with-inne, 

And in what plyt oon is, god him amende! 

And inward thus fin softely biginne; 

Nece, I conjure and heighly yow defende, 

On his half, which that sowle us alle sende, 

1735 And in the vertue of corounes tweyne, 

Slee nought this man, that hath for yow this peynel 

'Fy on the devell Thenk which oon he is, 

And in what plyt he lyth; com ofanoon; 

Thenk al swicii taried tyd, but lost it nisi 

1740 That wol ye bothe seyn, whan ye ben oon. 

Secoundelich, titer yet devyneth noon 

Up-on yow two; come of now, if ye conne; 

Whylfolk is blent, lo, al the tyme is wonnel 

'In titering, and pursuite, and delay es, 

1745 The folk devyne at wagginge of a stree; 

And though ye wolde han after merye dayes, 

Than dar ye nought, and why? Tor she, and she 

Spak swich a word; thus loked he, and he; 

Lest tyme I loste, I dar not with yow dele; 

1750 Com of therfore, and bringeth him to hele/ 

But now to yow, ye lovers that ben here, 

Was Troilus nought in a cankedort, 

That lay, and mighte whispringe of hem here, 

And thoughte, 'O lord, right now renneth my sort 

1755 Fully to dye, or han anoon comfort'; 

And was thefirste tyme he shulde hir prey e 

Of love; O mighty god, what shal he seye? 

